jkorsvik/nowiki_second_scrape_merged huggingface dataset:
Halmahera

Halmahera er en indonesisk øy. Den har et areal på 18 100 km² og er dermed den største av øyene i Molukkene og del av provinsen Maluku Utara. 
Halmahera er bebodd av forskjellige malayiske folk og av alfurer. Øya har omkring 180 000 innbyggere, hvorav rundt 80 % er muslimer og 20 % kristne.
Den tynt befolkede øya var lenge dominert av Ternate og Tidore, to små øyer vest for Halmahera. På begge øyene hadde det utviklet seg sultanater, før portugiserne kom og før Det nederlandske ostindiske kompani i sin tur tok over herredømmet. Under annen verdenskrig var øya besatt av japanerne, som anla en base i Kaoe Bay.
I 1999 og 2000 var øya skueplass for blodige konflikter mellom muslimer og kristne, konflikter som hadde spredt seg fra naboøya Ambon. 
Det dyrkes blant annet ris, kaffe, kakao og sukkerrør på øya. Det er også en gullmine på Halmahera. 


== Referanser ==


== Eksterne lenker ==
(en) Halmahera – kategori av bilder, video eller lyd på Commons
Relikvarium

Relikvarium, relikvieskrin, relikviegjemme, er en beholder for relikvier som oppfattes som viktige i en religion. Innen kristendommen kan slike være fra en kristen helgen, eller være en gjenstand med tilknytning til Jesus. I buddhismen kan den ha tilknytting til Buddha eller lignende.

Fra 600-tallet av skulle enhver kristen kirkebygning ha et relikvarium. 


== Relikvarier fra norske kirker ==
Vatnåsskrinet, Vatnås kirke
St. Svithuns skrinet, Stavanger domkirke
Hedalskrinet, Hedalen stavkirke
Deler av et relikvieskrin, Dønnes kirke


== Kuriositet ==
Sør-Aurdal kommunens våpenskjold viser en stilisert relikvarium, etter modell av skrinet i Hedalen stavkirke.


== Eksterne lenker ==
(en) Reliquaries – kategori av bilder, video eller lyd på Commons 
(en) Reliquary – galleri av bilder, video eller lyd på Commons
Quintanilla de Onsoña

Quintanilla de Onsoña er en by som ligger i provinsen Palencia i Spania. 


== Økonomi ==
Landbruk, turisme.


== Referanser ==


== Eksterne lenker ==
Quintanilla de Onsoña
Información de Quintanilla de Onsoña (es)
Gunnar Alme

Gunnar Alme (1924–2000) var en norsk scenograf og maler. 


== Biografi ==


=== Tidlige år ===
Etter artium og gårdsarbeid blant annet i Eksingedalen seilte Alme verden rundt i løpet av en 4-årsperiode. Han bodde en tid i Brooklyn, New York og reiste gjennom USA og så store deler av verden, malte, skrev og gjorde erfaringer som skulle følge ham senere som kunstner. Han tok studier innen malerkunst og teater, litteratur, og engelsk ved Valparaiso University i Illinois. Senere studerte han også i London. 


=== På scenen, TV og film ===
Alme debuterte i 1951 med dekorasjon til stykket Swedenhilms på Rogaland Teater. Han var ansatt der til 1953 og igjen 1957-1961, deretter ved Den Nationale Scene 1954-56. I perioden 1962-1972 var han frilans, deretter fast ved Nationaltheatret. Av hans mange arbeider kan en nevne Hamlet, Cocktailparty (av T.S. Eliot, på Fjernsynsteatret), Vildanden, Elektra, Reisen til Julestjernen og musikalversjonen av Jeppe på Bjerget. Fra 1964 til 1990 medvirket han i 76 oppsetninger ved Nationaltheatret.
Har ellers hatt en mindre rolle i filmen Hustruer (1975), samt rollen som Geirs alkoholiserte far i filmen Lasse og Geir (1976).


=== Som maler ===
Som maler er han særlig kjent for sine landskapsmotiver, hvor hav og himmel er et gjennomgående tema. Hans store, luftige, akvareller viser avansert og eminent teknikk innen akvarellkunsten. Alme er blitt betegnet som en malende lyriker. Med ledig form, myk og samstemt koloritt, fremstår hans bilder som en tilbedelse av lys og natur.


=== Annet ===
Han er far til den norske sangeren og skuespilleren Iselin Alme og Bendik Alme, som ble født i hans ekteskap med forfatteren Brett Borgen.


== Referanser ==


== Eksterne lenker ==
(en) Gunnar Alme på Internet Movie Database 
(en) Gunnar Alme hos The Movie Database 
(no) Gunnar Alme (2001)
(no) Gunnar Alme (Arkivet, Kunstnernes Informasjonskontor)
Sverre Hartmann

Sverre Hartmann (født 2. mai 1917, død 22. september 2003) var en norsk jurist og statsstipendiat, kjent for sin innsats som politifullmektig, etterforsker og etterhvert historiker i forbindelse med det norske landssvikoppgjøret.
Hartmann arbeidet blant annet for Undersøkelseskommisjonen av 1945, forsket i tyske arkiver, og var til stede ved krigsforbryterdomstolen i Nürnberg. Han er blant annet kjent for bøkene Spillet om Norge (1958), Fører uten folk: Forsvarsminister Quisling – hans bakgrunn og vei inn i norsk politikk (1959, 1970) og Nytt lys over kritiske faser i Norges historie under annen verdenskrig (1965). Hans vilje til uavhengige tilnærmingsmåter til stoffet gjorde han til noe av en frispiller i forhold til det etablerte historiemiljøet.
Han var formann (titulert «Formand») av Det norske studentersamfund i 1955, og var statsstipendiat fra 1968.


== Litteratur ==
sambok 16 bøker av Hartmann.
Hartmann, Sverre. «Johan Scharffenberg, mannen og motforestillingen 1869-1969 » I: Samtiden, h.10 (1969)
norgeslexi.com biografi
Rolf Alme

Rolf Alme (født 1958) er en norsk scenograf og sceneinstruktør.
Alme er utdannet ved Arkitekthøgskolen i Oslo, Kunstakademiet i Dresden og Académie Royale des Beaux-Arts i Brussel. Han har hatt store scenografioppgaver ved flere teatre både i Norge og i Europa. Han var fra 1995–1998 leder for scenografiutdannelsen ved Den Danske Scenekunstskole i København og fra 1998–2006 dekan ved Akademi for Scenekunst i Fredrikstad. I 2003 ble han utnevnt til professor i scenografi ved Akademi for scenekunst, Høgskolen i Østfold. Han var den første scenografen i Norge som ble utnevnt til professor.Alme har de senere årene primært arbeidet som instruktør og har blant annet iscenesatt forestillingene IRRITATIeON ved ESAC i Brussel i 2008 og Elektra og A Clockwork Orange ved Ålborg Teater i 2008–2009. I 2021 hadde han regi på Andromeda, en 40 minutter lang kortfilm som handler om vår tids pandemi samtidig som den setter tidens innskrenkninger og angst inn i et perspektiv av tilsvarende katastrofe som skjedde for 2500 år siden.Han har hatt og deltatt ved flere utstillinger, blant annet: Kunstindustrimuseet i Oslo, 1994, Fattoria la Loggia, Firenze, 1995, Kultursommer Schwerin, BRD, 2000, Stavanger Kunstforening, 2001, Center for Advanced Visual Interaction, Århus, 2002.


== Referanser ==


== Eksterne lenker ==
(no) Rolf Alme hos Nationaltheatret
Zebibyte

En zebibyte (en sammensetning av zetta binary byte) er en informasjonsstørrelse, vanligvis forkortet ZiB.
1 zebibyte = 270 byte = 1 180 591 620 717 411 303 424 byte = 1024 exbibyte.
Enheten zebibyte er nært knyttet til enheten zettabyte, som enten er lik en zebibyte eller 1021 byte = 1 000 000 000 000 000 000 000 byte, avhengig av sammenhengen (se binærprefikser).


== Se også ==
zettabyte
zebibit
binærprefiks
orders of magnitude (data)
SI-prefiks
Yobibyte

En yobibyte (sammensatt av yotta binary byte) er en informasjonsstørrelse, vanligvis forkortet YiB.
1 yobibyte = 280 bytes = 1 208 925 819 614 629,174,706,176 bytes = 1,024 zebibytes
Yobibyte er nært knyttet til enheten yottabyte, som kan enten være lik en Yobibyte eller 1024 bytes = 1 000 000 000 000 000 000 000 000 bytes, avhengig av sammenhengen (se binærprefiks).
Yobibyte har samme andvendelsesområde som yottabyte, men brukes når en ønsker å unngå yottabyte, som er tvetydig i enkelte sammenhenger.
1 yobibyte er lik:
1024 zebibyte 
Og motsatt:
1 zebibyte = 1/1024 yobibyte 


== Se også ==
yottabyte
yobibit
binærprefiks
orders of magnitude (data)
SI prefix
Exabyte

Exabyte (utledet fra SI-prefikset exa-) er en informasjonsstørrelse ca. lik en trillion bytes. Størrelsen forkortes vanligvis EB.
På grunn av uregelmessigheter ved bruk av binærprefikser i definisjon og bruk, kan det eksakte tallet i vanlig bruk enten være et av de to følgende:

1 000 000 000 000 000 000 bytes – 10006 eller 1018.
1 152 921 504 606 846 976 bytes – 10246 eller 260.På grunn av disse uregelmessighetene er termen "exbibyte" foreslått som en utvetydig referanse til den siste verdien. (Se binærprefiks.)
Pr. 2006 blir exabyte av data nesten aldri brukt i noen praktisk sammenheng. F. eks., den totale mengde av trykket materiale i verden er estimert til å være fem exabyte. Likevel er det beskrevet adresseringsplasser opp mot 16 eller 18 exabyte for datamaskiner med 64-bit datamaskinarkitektur.
Det er estimert at ved utgangen av 1999 var summen av menneskeprodusert media (medregnet all audio, videoopptak and tekst/bøker) 12 exabyte.Forskning ved UC Berkeley School of Information antar at det ble laget 5 exabyte lagringsplass i 2002 alene, 92% av det på magnetiske medier, hovedsakelig på harddisker. Dog, den store majoriteten av plassen er brukt til å lagre ekstra kopier av intellektuelt arbeid som musikk og kommersielle videoer.
Det er blitt sagt at 5 exabyte data tilsvarer omtrent «alle ord som noen gang er blitt ytret av mennesker». En University of California, Berkeley rapport fra 2003, som ofte benyttes som referansekilde for dette utsagn refererer selv til et websted tilhørende California Institute of Technologys forsker Roy Williams hvor utsagnet stod så tidlig som i mai 1999. 
Validiteten av dette utsagnet er omdiskutert.


== Se også ==
exabit
exbibyte


== Referanser ==


== Eksterne lenker ==
exabyte (whatis.com definition)
Zettabyte

En zettabyte (utledet fra SI-prefikset zetta-) er en informasjonsstørrelse lik en trilliard byte.  Størrelsen forkortes vanligvis ZB.
På grunn av uregelmessigheter ved bruk av binærprefikser i definisjon og bruk, kan det eksakte tallet i vanlig bruk enten være et av de to følgende:

1 000 000 000 000 000 000 000 bytes – 10007 eller 1021.
1 180 591 620 717 411 303 424 bytes – 10247 eller 270.På grunn av disse uregelmessighetene er det foreslått at begrepet «zebibyte» brukes som en utvetydig referanse til den siste verdien.


== Se også ==
zettabit
binærprefiks
Yottabyte

En yottabyte, forkortet YB (utledet fra SI-prefikset yotta-), er en informasjonsstørrelse lik en  kvadrillion eller 1024) bytes.   
På grunn av uregelmessigheter ved bruk av binærprefikser i definisjon og bruk, kan det eksakte tallet i vanlig bruk være et av de to følgende:

1 000 000 000 000 000 000 000 000 bytes = 10008 eller 1024.
1 208 925 819 614 629 174 706 176 bytes = 10248 eller 280.På grunn av disse uregelmessighetene er det foreslått at begrepet «yobibyte» brukes som en utvetydig referanse til den siste verdien.
Det finnes for øyeblikket (2011) ikke noen systemer i verden som er i stand til å lagre en yottabyte.
Her nevnes det at NSA bruker yottabyte: http://www.youtube.com/watch?v=r7vjQ6A_ROM
Vestre Bærum Tennisklubb

Vestre Bærum Tennisklubb ble stiftet i 1976. Klubben er lokalisert på Rykkinn og var første klubben i Bærum som fikk permanent tennishall. Klubben het tidligere Rykkinn Tennisklubb.
Rødbergveien (Oslo)

Se pekerside for flere forekomster av Rødbergveien.Rødbergveien (1A–95, 2A–124C) er en vei på Årvoll, Tonsenhagen, Stig og Kolås i bydel Bjerke i Oslo. Veien går fra Årvollveien til Utfartsveien og Erich Mogensøns vei på broen over Trondheimsveien ved Linderud senter. Veien fikk sitt navn i 1955 etter stedet Rødberget, der rød stein er oppe i dagen.

#95: Den tidligere husmannsplassen Sandbakken, hvor den første Linderud skole lå fra 1860 til 1900.


== Referanser ==


== Litteratur ==
Knut Are Tvedt, red. (2010). «Rødbergveien». Oslo byleksikon (5. utg.). Oslo: Kunnskapsforlaget. s. 477. ISBN 978-82-573-1760-7.
Rødbergveien

Rødbergveien finnes flere steder:

Rødbergveien (Oslo)
Rødbergveien (Salangen) – Sjøvegan
Rødbergvegen (Selbu)
Rødbergvegen (Harstad)
Nedre Rødbergveg (Nome) – Ulefoss
Øvre Rødbergveg (Nome) – Ulefoss
Johan Raatamaa

Johan Johansson Raattamaa (på finsk Juhani Raattamaa, født 14. september 1811 i Kuttainen i Karesuando sokn i Sverige, død 7. mars 1899 i Saivomuotka i Karesuando) var en svensk predikant.


== Liv og virke ==
Raattamaa var åndelig leder for læstadianerne etter Lars Levi Læstadius død i 1861. Raattamaa var født i et velstående hjem, hadde 3 søstre og 2 brødre. Han var sønn til nämndemannen Johan Persson Raattamaa (1777–1854), husbonde på Raattamaa gård i Kuttainen, og hans hustru var Anna Johansdotter Kunnari (1781–1866). I en alder av 15 år fikk han seg arbeid som dreng i Kätkesuando, på finsk side. I 1830 ble han lærer. Etter sitt første ekteskap bosatte han seg i Saivomuotka. Han var i likhet med sin bror Per Johansson Raattamaa (født 1804, bosatt i Kummavuopio, Karesuando sokn) virksom som skolemester i Karesuando sokn.
Gift med Eva Larsdotter Altalo 1832, giftet seg på nytt i 1885, etter første hustruens død, med Karolina Larsdotter fra Gällivare.


== Se også ==
Læstadianske prekensamlinger


== Bibliografi ==
Raattamaa, Johan: Brev och skrivelser, ble gitt ut av Biblioteca Laestadiana i 2000, 492 sider.


== Referanser ==


== Eksterne lenker ==
Målat porträtt föreställande Raattamaa
John-Kristian Alsaker

John-Kristian Alsaker (også kjent som Timian Alsaker) (født 1949) er en norsk scenograf.
Alsaker startet karrieren som scenograf i midten av 1960-årene og gikk på Kunst- og håndverkskolen. I starten av 1970-årene var han aktiv ved flere britiske scener som National Theatre og Old Vic. Han var scenograf ved Den Nationale Scene i 1976–1982, deretter på ved Torshovteatret. Fra 1984 var han scenograf ved Los Angeles Theater Center, hvor han mottok flere priser for beste scenografi og kostymer, blant annet for Ibsen- og Beckett-oppsetninger, og stod også for scenografien ved Stein Winges gjestespill Kong Lear. Alsaker har vært scenograf for en eller flere oppsetninger ved de fleste av landets teatre. Fra de siste årene kan en nevne Falstaff, Enigmavariasjoner, Tater!, 40, Woyzeck og Et dukkehjem, Spelemann på taket, Tørres Snørtevold, Faust og Bør Børson jr. Han var ansatt ved Nationaltheatret fra 1979 til 2018 hvor han medvirket i over 50 oppsetninger.Han hadde scenografien til åpnings- og avslutningsseremoniene under OL på Lillehammer i 94.
Alsaker har også arbeidet med TV-produksjoner som Phantom of the Opera (1990) og Peer Gynt (1993), samt filmen Gåten Knut Hamsun (1996). 


== Priser ==
2002 Hedda prisen i klassen beste scenografi.
1990 Emmy-prisen for sin scenografi til Phantom of the Opera.


== Referanser ==


== Eksterne lenker ==
(no) John-Kristian Alsaker hos Nationaltheatret 
(no) John-Kristian Alsaker hos Sceneweb 
(no) John-Kristian Alsaker: Prisen for beste scenografi
Linn Ulvin

Linn Cecilie Ulvin (født 9. april 1969 i Drammen) er en norsk forfatter, billedkunstner og frilans kurator. Hun har arbeidet med installasjon, skulptur, tekst, lyd, foto og performance, knyttet til egen skjønnlitterær skriving.   
Ulvin har billedkunstutdannelse fra Statens kunstakademi i Oslo, studert "skapande skriving" på Skrivekunstakademiet i Hordaland, og teater på The Desmond Jones School of Mime i London. Hun startet sin kunstnerkarriere som regissør, skuespiller, og dramatiker i teaterenseblet “Kompaniet Panterbiffene” (1991-1998), sammen med Maria Joynt og Toril Goksøyr.  
Hun har i 2019 arbeider med separatutstilling på Kongsberg kunstforening 2019, og duo-utstilling på Hå gamle prestegård 2020. Hun er kurator for SAMMENomGATA, Kulturetaten, Oslo Kommune, temporært kunstprosjekt i forbindelse med oppgradering av Thorvald Meyers gate 2018-2021. Kunstfaglig prosjektleder og kurator for kunst til Edvard Griegs vei omsorgsboliger i Oppegård Kommune.  
Ulvin har publisert romanene Nærmere kjærligheten og Himmelen bak er slitsomt blå på Tiden forlag. Hun har de siste årene vist separatutstillinger på Kunstplass i Oslo, House of Foundation, Moss og Tegnerforbundet i Oslo, og deltatt på kuraterte gruppeutstillinger som Seeable/Sayable, Kunstnernes Hus i Oslo, Fakta, historier og anekdoter, Kunsthall Stavanger, Kvinnelige pionerer- nye stemmer, Lillehammer Kunstmuseum, Crossover- fra tekst til bilde Drammens Museum. Høstutstillingen, Kunstnernes Hus, og Mina/Meg på Kulturhistorisk Museum i Oslo. Hun har kuratert utstillingen Å PARADIS på Kunstglass, Oslo, og utført to kunstprosjekter i offentlig rom, på henholdsvis Bjørnsveen skole i Gjøvik, og Spongdal Skole utenfor Trondheim. 
Ulvin utfører også konsulentoppdrag for Buskerud fylkeskommune har hun har arbeidet med utvikling av det regional film, samt med utsmykking i fylket. Hun har blant annet vært engasjert ved Kunstakademiet i Trondheim og Kunsthøgskolen i Oslo.  I barne -og ungdomsskolen har hun arrangert skrivekurs. 
Hun ble i 2019 tildelt 10-års «Stipend for etablerte kunstnere» av Norsk kulturråd.


== Bibliografi ==
Ulvin har gitt ut to romaner:

Himmelen bak er slitsomt blå (2001)
Nærmere kjærligheten (2005)


== Kilder ==
Presentasjon av Linn Cecilie Ulvin i Forfatterkatalogen på Forfattersentrums nettsider


== Referanser ==


== Eksterne lenker ==
«Biografi», Linnulvin.com
Magasinet Stefanus

Magasinet Stefanus (tidl. Ropet fra Øst) er et norsk tidsskrift, utgitt av Stefanusalliansen, som utkommer sju ganger årlig. Magasinet gir oppdatert informasjon om situasjonen for forfulgte kristne og trosfrihet generelt, samt rapporter fra organisasjonens prosjekter.
Opplag er litt i underkant av 16 000 eksemplarer. Redaktør er Johannes Morken. Ansvarlig redaktør er Hilde Skaar Vollebæk, konstituert generalsekretær i Stefanusalliansen. I 1970 utkom første nummer av bladet, som het Ropet fra Øst frem til 2011.


== Stefanusalliansen ==

Stefanusalliansen (tidl. Norsk Misjon i Øst og Misjon bak Jernteppet) er en misjons- og menneskerettighetsorganisasjon med særlig fokus på trosfrihet som en grunnleggende menneskerettighet.
Stefanusalliansen arbeider primært for mennesker som er forfulgt eller diskriminert fordi retten til trosfrihet er krenket eller satt ut av kraft, og for å støtte kirker, grupper, familier og enkeltpersoner som har behov for hjelp i tilknytning til slik forfølgelse eller diskriminering.


== Eksterne lenker ==
Stefanusalliansen
De siste årgangene som nettpublikasjoner
Henoteisme

Henoteisme (av gresk hen, «én» – og theos – «gud») er et religionsfenomenologisk begrep. Religionshistorikeren Max Müller innførte begrepet i 1867. Det anvendes der hvor én guddom får udelt oppmerksomhet, uten at andre guder benektes. I hinduismen kan en hindu/hindufamilie ha en utvalgt gud som de tilber og ser på som sin personlige. 
Forskjellige forskere foretrekker begrepet monolatrisme framfor «henoteisme» i diskusjon om religioner der én gud står sentralt, men eksistensen eller stillingen til andre guder ikke benektes. Ifølge Christoph Elsas bærer begrepet henoteisme i moderne bruk en konnotasjon om utviklingen av religioner i senantikken. En henoteist kan tilbe én gud fra et gudepanteon utfra et eget valg, samtidig som vedkommende aksepterer andre gudeskikkelser og gudekonsepter. Henoteisme og inklusiv monoteisme er begrepet som refererer til en mellomposisjon mellom ubegrenset polyteisme og eksklusiv monoteisme.


== Referanser ==


== Eksterne lenker ==
What are Henotheism and Monolatry?
On Henotheism
Kristine Bonnevies vei (Oslo)

Se pekerside for flere forekomster av Kristine Bonnevies vei.Kristine Bonnevies vei (5-15, 2-26) er en vei på Tonsenhagen i bydel Bjerke i Oslo. Veien er en blindvei og går sør- og nordover fra krysset mellom Anna Rogstads vei og Ragna Nielsens vei. Kristine Bonnevies vei er oppkalt etter zoolog og første norske kvinnelige professor Kristine Bonnevie.


== Referanser ==


== Litteratur ==
Knut Are Tvedt, red. (2010). «Kristine Bonnevies vei». Oslo byleksikon (5. utg.). Oslo: Kunnskapsforlaget. s. 319. ISBN 978-82-573-1760-7.
Young Buck

David Darnell Brown kjent som Young Buck (født 15. mars 1981 i Nashville i Tennessee) er en amerikansk rapper. Han er medlem i den suksessrike rap-gruppa G-Unit.


== Biografi ==
David begynte å rappe som 12-åring. Som 14-åring begynte han å lage plater i studio. Selv om han var i studio og lagde plater, var han også godt kjent på gaten fordi han solgte narkotika rundt i nabolaget.
Navnet Young Buck var et navn som David fikk av de eldre som solgte narkotika. De kalte han Young Buck fordi han tjente så mange penger selv når han var så ung. 
Young Buck ble medlem av G-Unit da han var på turne med Cash Money, og 50 Cent hørte han rappe. Buck skaffet seg for alvor et navn da han var med på debutskiva til gruppa, kalt Beg for Mercy. Senere kom også soloalbumene Straight Outta Ca$hville(1,000,000+ solgte skiver) og Buck the World (500,000+ solgte skiver). I april 2008, gav 50 Cent Young Buck sparken fra G-Unit, men han er enda signert på G-Unit Records som soloartist. Young Buck har senere uttalt seg negativt om  50 Cent, blant annet i låten "The Taped Conversation".


== Diskografi ==
Studioalbum:

2004: Straight Outta Ca$hville
2007: Buck the World
2016: 10 Bodies


== Eksterne lenker ==
Offisielt nettsted 
(en) Young Buck – kategori av bilder, video eller lyd på Commons 
(en) Young Buck – galleri av bilder, video eller lyd på Commons 
(en) Young Buck på Internet Movie Database 
(fr) Young Buck på Allociné 
(en) Young Buck hos The Movie Database 
(en) Young Buck på Apple Music 
(en) Young Buck på Discogs 
(en) Young Buck på MusicBrainz 
(en) Young Buck på Spotify 
(en) Young Buck på Songkick 
(en) Young Buck på Last.fm 
(en) Young Buck på Genius — sangtekster 
(en) Young Buck på AllMusic 
Young Buck på Twitter 
Young Buck på Facebook 
Young Buck på Instagram
DMX

Earl Simmons, kjent som DMX, (født 18. desember 1970, død 9. april 2021) var en amerikansk rapper og skuespiller. Han ble kjent på slutten av 1990-årene. Han ga ut sitt første album i 1998, It's Dark and Hell Is Hot. Albumet debuterte på førsteplass på Billboards albumliste Billboard Hot 200. Også hans fire neste album toppet den amerikanske albumlista.DMX ble også kalt «Dark Man X». Han tok navnet DMX fra en tidlig trommemaskin kalt Oberheim DMX.DMX spilte i Cradle 2 the Grave. Han ble kjent for sangene «X Gonna Give It To Ya», «Party up» og «Where The Hood At».
Simmons fikk hjerteinfarkt 2. april 2021 og ble innlagt på sykehus i sin hjemstat New York, hvor han ble liggende i koma. Han døde en uke senere.


== Filmer ==
1998: Belly
2000: Romeo Must Die
2001: Exit Wounds
2003: Cradle 2 the Grave
2004: Never Die Alone
2007: Death Toll
2007: Father of Lies
2008: Lords of the Street
2008: Last Hour


== Album ==
1998: It's Dark and Hell Is Hot
1998: Flesh of My Flesh, Blood of My Blood
1999: …And Then There Was X
2001: The Great Depression
2003: Grand Champ
2006: Year of the Dog…Again
2012: Undisputed


== Referanser ==


== Eksterne lenker ==
Offisielt nettsted 
(en) DMX – kategori av bilder, video eller lyd på Commons 
(en) DMX på Internet Movie Database 
(sv) DMX i Svensk Filmdatabas 
(da) DMX på Filmdatabasen 
(da) DMX på Scope 
(fr) DMX på Allociné 
(en) DMX på AllMovie 
(en) DMX hos Rotten Tomatoes 
(en) DMX hos The Movie Database 
(en) DMX på Apple Music 
(en) DMX på Discogs 
(en) DMX på Discogs 
(en) DMX på MusicBrainz 
(en) DMX på SoundCloud 
(en) DMX på SoundCloud 
(en) DMX på Spotify 
(en) DMX på Songkick 
(en) DMX på Last.fm 
(en) DMX på Genius — sangtekster 
(en) DMX på Twitter 
(en) DMX på Facebook 
DMX på Facebook 
(en) DMX på Instagram 
(en) DMX på YouTube 
DMX på YouTube 
(en) DMX på Myspace
Danmarks Jernbanemuseum

Danmarks Jernbanemuseum ligger i Odense. I museet er det utstilt togvogner, lokomotiver, rutebiler og fergemodeller. Det utstilte materiell gir et inntrykk av Danmarks jernbanehistorie.


== Bilder ==

		
		
		


== Eksterne lenker ==
Offisielt nettsted 
(en) Danmarks Jernbanemuseum – kategori av bilder, video eller lyd på Commons
Ja Rule

Jeffrey Atkins bedre kjent som Ja Rule (født 29. februar 1976 i Queens i New York City i New York) er en amerikansk rapper og skuespiller.


== Referanser ==


== Eksterne lenker ==
Offisielt nettsted 
(en) Ja Rule – kategori av bilder, video eller lyd på Commons 
(en) Ja Rule – galleri av bilder, video eller lyd på Commons 
(en) Ja Rule på Apple Music 
(en) Ja Rule på Discogs 
(en) Ja Rule på Discogs 
(en) Ja Rule på MusicBrainz 
(en) Ja Rule på MusicBrainz 
(en) Ja Rule på Spotify 
(en) Ja Rule på Songkick 
(en) Ja Rule på AllMusic 
(en) Ja Rule på AllMusic 
(en) Ja Rule på Internet Movie Database 
(sv) Ja Rule i Svensk Filmdatabas 
(da) Ja Rule på Scope 
(fr) Ja Rule på Allociné 
(fr) Ja Rule på Allociné 
(en) Ja Rule på AllMovie 
(en) Ja Rule hos Rotten Tomatoes 
(en) Ja Rule hos The Movie Database